সাফল্যের কথা বলতে গিয়ে যখন তিনি বলছিলেন ‘যে চ্যালেঞ্জ আসে তা গ্রহণ করি’, সেই কথার পুচ্ছতে আনমনেই ভেসে উঠলেন এক ঝলক ব্যক্তিগত জয়া। জয়ার ইমেজ নয়, আসল জয়া। সেই জয়ার কণ্ঠই শোনা গেল এবার।: জীবনে অদ্ভুত অদ্ভুত অভিজ্ঞতার ভেতর দিয়ে যেতে হয়েছে আমাকে, ব্যক্তিগত জীবনে পার করেছি দুর্যোগপূর্ণ সময়, যে সম্পর্ককে চিরস্থায়ী ভেবেছিলাম, ওই সম্পর্ক ভেঙে গেছে। মুষড়ে পড়েছি। শূন্য থেকে শুরু করেছি আবার। এই সময় কাজই আমাকে বাঁচিয়ে রেখেছে।আবার নতুন কোনো সম্পর্কে জড়াবেন…বিয়ে?: এটা বলা যায় না। এমন হতে পারে, যেকোনো সময় করেই ফেলতে পারি। আবার যেভাবে আছি সেভাবেও থাকতে পারি। বিয়ে নিয়ে আমার ভীতি আছে। একটা সম্পর্ক তো ওয়ার্কআউট করেনি। কিন্তু যত দিন আমরা ছিলাম, ভালোবেসেই ছিলাম। আসলে একজন শিল্পী যদি একটি পরিবার, একটি সম্পর্ক এবং ভালোবাসার মধ্যে থাকেন, তবে তাঁর জন্যই ভালো।ধু ধু মাঠের ভেতর সন্ধ্যা পেরিয়ে রাত বাড়ছে, থেকে থেকে দুলে উঠছে বসন্তের হাওয়া। সার্কাস-রিংয়ের সেই মেয়েটিকে আমাদের এখন আর মনেই পড়ছে না!